b'\n_START_ARTICLE_\nAEK Atene\n_START_PARAGRAPH_\nAthlitik\xce\xaf \xc3\x89nosis Konstantinoup\xcf\x8cleos ali preprosto AEK je gr\xc5\xa1ki nogometni klub iz Aten. Ustanovljen je bil 13. aprila 1924 in trenutno igra v Superleague, 1. gr\xc5\xa1ki nogometni ligi._NEWLINE_AEK je bil enajstkrat gr\xc5\xa1ki dr\xc5\xbeavni prvak in devetnajstkrat podprvak. Ima pa tudi en naslov prvaka druge gr\xc5\xa1ke lige in en naslov prvaka tretje gr\xc5\xa1ke lige, \xc5\xa1tiri naslove prvaka atenskega regionalnega prvenstva, petnajst naslovov prvaka in sedem naslovov podprvaka gr\xc5\xa1kega pokala, tri naslove prvaka in tri naslove podprvaka gr\xc5\xa1kega superpokala, en naslov prvaka gr\xc5\xa1kega liga\xc5\xa1kega pokala in en naslov prvaka pokala z mediteranskih iger leta 1991. Z evropskih tekmovanj pa so vidnej\xc5\xa1i uspehi AEK-a en naslov podprvaka balkanskega pokala (1967), uvrstitev v polfinale Evropske lige v sezoni 1976/77, dvakratna uvrstitev v evropski pokal pokalnih prvakov (1996/97, 1997/98) ter uvrstitev v \xc4\x8detrtfinale Lige prvakov v sezoni 1968/69._NEWLINE_Doma\xc4\x8di stadion AEK-a je Olympic Stadium v Atenah, ki sprejme 69,618 gledalcev. Barvi dresov sta \xc4\x8drna in rumena. Nadimki nogometa\xc5\xa1ev pa so \xc3\x89nosis ("Unija"), Kitrin\xc3\xb3mavri ("Rumeno-\xc4\x8crni"), Dik\xc3\xa9falos Aet\xc3\xb3s ("Dvoglavi orli").\n_START_SECTION_\nRivalstvo\n_START_PARAGRAPH_\nNajve\xc4\x8dja rivala AEK-a sta mestni tekmec Panathinaikos in eden najbolj znanih in uspe\xc5\xa1nih gr\xc5\xa1kih klubov, Olympiacos.'